શેરબજાર સાથે સંકળાયેલા અને ઓપરેટર તરીકે કરોડોની કમાણી કરનારા દ્વારા જંગી રકમની કરચોરી કરવામાં આવતી હોવાની મળેલી બાતમીના આધારે આવકવેરા વિભાગની 10 ટીમે મંગળવારે વહેલી સવારે એન્ટ્રી ઓપરેટરો પર ધોંસ બોલાવી હતી. આઇટી વિભાગના દરોડોમાં લાખો કરોડોના બિનહિસાબી અને વાંધાજનક વ્યવહારો મળી આવ્યા હતા. આ બંને ઓપરેટરો શેરબજારમાં નવી લિસ્ટિંગ થયેલી કંપનીઓના શેર ખરીદવા માટે ગ્રાહકોને આકર્ષતા હતા અને પાછળથી શેરોના ભાવ ગગડાવી, સટ્ટા તથા કમિશન પેટે કરોડો રૂપિયાની રકમ મેળવતા હતા. હાલ ઇન્કમટેક્સ વિભાગ દ્વારા સમગ્ર મોડસ ઓપરેન્ડી સહિત બિનહિસાબી વ્યવહારોની વધુ તપાસ કરાઈ રહી છે.